טליה מירון-שץ

טליה מירון-שץ היא חוקרת בתחום קבלת החלטות רפואיות, פרופסור חבר ב וראש התוכנית לתואר ראשון במנהל עסקים.

מחקריה עוסקים בקשר בין בריאות לפסיכולוגיה, לרבות קבלת החלטות רפואיות ושיתוף חולים במידע ובקבלת החלטות.

==ביוגרפיה==
טליה מירון-שץ נולדה בירושלים להורים ממוצא חלבי (סורי) ותוניסאי.

מירון-שץ נשואה לאריאל שץ ולהם שלושה ילדים. יחד הם כתבו את הרומנים: "ללא כיסוי", "שקרים שקטים", ו"ציפור חמש", אשר זכו לשני פרסי אקו"ם.

מירון-שץ התנדבה במרכז לסיוע לנפגעות אונס על שם לינדה פלדמן בירושלים, ועבדה בו כרכזת. בעקבות זאת כתבה את 'הגוף שלי ברשותי', מדריך להתמודדות עם תקיפות בילדים.

החל משנת 1992 ועד לשנת 2003 ניהלה יחידת מיון עובדים והערכת פרויקטים בחברה למתנ"סים, כולל בחירה של מנהלי מתנ"סים ב-180 הסניפים של החברה.

בשנים 1999 ועד 2001 כתבה את הטור "החברה לישראל" – טור שבועי בנושאי שיווק ופרסום בגלובס.

בנוסף, משנת 2008 מירון-שץ היא כותבת קבועה במגזין האמריקאי Psychology Today ובעלת המדור Baffled by Numbers.

==קריירה מקצועית==

מירון-שץ החלה את לימודיה בשנת 1986 באוניברסיטה העברית, מיד לאחר שירותה הצבאי, וסיימה את התואר הראשון שלה בפסיכולוגיה ב-1989 בהצטיינות. היא המשיכה לתואר שני שם, אשר סיימה בהצטיינות ב-1996. בשנת 2000 החלה את לימודי הדוקטורט שלה, אשר הסתיימו ב-2005. הדוקטורט, בהנחייתו של פרופ' גרשון בן-שחר, עסק בהשוואה של קבלת החלטות שנעשית בין מומחים בנושא לאנשים שאינם מומחים בכך, ובמציאת פתרונות להפחתת הטיות בשיפוט.

משנת 2004 מלמדת היבטים פסיכולוגיים של קבלת החלטות רפואיות במסלול לייעוץ גנטי בבית הספר למקצועות הרפואה של האוניברסיטה העברית בירושלים.

ביצעה את מחקר הפוסט דוקטורט שלה ב-Center for Health and Being של אוניברסיטת פרינסטון שבניו ג'רזי, בהנחיית חתן פרס נובל לכלכלה דניאל כהנמן, בין השנים 2009-2005. המחקר שלה בחן מספר היבטים של אושר – את ההבחנה בין אפיזודות ממושכות לבין רגעים של שיא ושפל, את ההשפעה של הסדר בו מדרגים אושר, ואת האופן בו המחשבות שלנו והדברים המטרידים אותנו משפיעים גם הם על האושר, מעבר להשפעה של הפעילויות בהן אנו עוסקים. כך הדגימה שמחשבות על ביטחון כלכלי שקולות להכנסה מבחינת ההשפעה על האושר.

בין השנים 2008 ל-2011 הייתה מרצה להתנהגות צרכנים לתלמידי BA ו-MBA, בבית הספר למינהל עסקים וורטון באוניברסיטת פנסילבניה שבעיר פילדלפיה בארצות הברית.

בשנת 2009 הצטרפה כחברת סגל לפקולטה למינהל עסקים בקריה האקדמית אונו. המחקר שלה מתמקד בקבלת החלטות רפואיות, וזאת ממספר זוויות: כיצד אנשים מבינים הסתברויות לגבי מחלות, ייעוץ גנטי ונושאי פוריות, כיצד לערב חולים בטיפול שלהם ובשימוש בבריאות דיגיטלית, ולאחרונה, בשיתוף עם פרופ' יסמין קלקשטיין-קונהיים שזכתה על כך במלגת פולברייט, הן חוקרות את האופן בו נשים חוות לידה ואת האתגרים הכרוכים בה, וכיצד הצוות הרפואי יכול להקל עליהן. יש לה למעלה מ-50 פרסומים אקדמיים בנושא קבלת החלטות רפואיות, אושר, והחלטות צרכניות.

החל מ-2018 היא מכהנת כחוקרת אורחת במכון וינטון באוניברסיטת קיימברידג', אנגליה.

מירון-שץ היא מייסדת ומנכ"לית חברת הייעוץ "Cure My Way", דרכה היא משמשת כיועצת בנושאי התנהגות צרכנים וקבלת החלטות רפואיות בחברות פארמה ומיכשור רפואי (בהן: Pfizer, ג'ונסון אנד ג'ונסון, נוברטיס), בסטארט אפים, בסוכנויות מדיה וכו'. בין הפרויקטים שבהם עוסקת – הכנסת תרופות חדשות לשוק, הגברת התמדה של חולים ללקיחת תרופה, ויצירת כלים דיגיטליים אפקטיביים לשיפור הבריאות.

מירון-שץ ייסדה והיא מנכ"לית חברת Buddy&Soul להעצמה אישית וניהול עצמי של מחלה. החברה מציעה כלים לניהול עצמי של מחלה ולהתמודדות איתה על ידי חולים, וכן ליצירת קשר מתמשך עימם.

במשך מספר שנים ארגנה בכנס הגדול בעולם למיכשור רפואי, MEDICA, את ה-eHealth Venture Summit and Innovation Award. כמו כן, ניהלה את מפגשי Pharma 2.0 במסגרת קבוצת ה-Health 2.0, New York.

==ספריה==
*הגוף שלי ברשותי: מדריך להתמודדות עם תקיפות מיניות בילדים (תל אביב : הוצאת דביר, תש"ן 1990) (איורים - רוני יצחק)
*ללא כיסוי (אור יהודה: ספרית מעריב, תשנ"ה 1995) (בשיתוף אריאל שץ) זוכה פרס אקו"ם
*אהובתי (תל אביב : דונה גרציה, תשנ"ז 1997)
*נודניקית (תל אביב : דונה גרציה, תשנ"ז 1997)
*אורי לא רוצה לישון (תל אביב : ד"ר אור, תשנ"ח 1998) (איורים - נדיה עדינה רוז)
*שקרים שקטים (ירושלים : כתר, 1998) (בשיתוף אריאל שץ)
*ציפור חמש (אור יהודה : כנרת, 2002) (בשיתוף אריאל שץ), זכה בפרס נוצת הזהב של אקו"ם וכן בפרס הקרן לירושלים לספרות יפה, בפרס בת-ים לספרות יפה (בשיתוף אגודת הסופרים העבריים) ובפרס הרשוֹן של האוניברסיטה העברית

==פרסומים==
לפרופסור טליה מירון-שץ למעלה מ-50 מחקרים אקדמיים שפורסמו בכתבי עת בתחומי הפסיכולוגיה והרפואה.

ב-2021 יצא לאור ספר עיון שלה לקהל הרחב "Your Life Depends on It", בנושא קבלת החלטות רפואיות בהוצאת Basic Books בניו יורק, הפועלת תחת ההוצאה לאור Hachette .

פרסמה מאמרים ב: Psychological Science , Emotion , Health Psychology ו-Journal of Medical Internet Research

==קישורים חיצוניים==

* 
* [https://www.psychologytoday.com/intl/blog/baffled-numbers הבלוג של פרופ' טליה מירון-שץ], באתר Psychology Today
* [https://www.ono.ac.il/lecturer/דר-מירון-שץ-טליה/ דף על פרופ' טליה מירון-שץ], באתר הקריה האקדמית אונו
* [http://cmpi.org/about-us/senior-fellows/talya-miron-shatz-phd דף על פרופ' טליה מירון-שץ], באתר CMPI 
* [https://www.bloomberg.com/research/stocks/private/person.asp?personId=243520664&privcapId=243365311&previousCapId=243153781&previousTitle=LionBird%20(Ventures)%20Ltd. דף על פרופ' טליה מירון-שץ], באתר בלומברג 

===כתבות איתה===
* 
* 
* [https://www.ynet.co.il/home/0,7340,L-7247,00.html איך חוקרים "אושר"? ואיך מוצאים אותו? מהי הטיית האישוש וכיצד היא מנווטת את חיינו? לד"ר טליה מירון-שץ פתרונים], באנציקלופדיה של ynet
* 
* 
* 
* 
* 
* 
* 
* [https://www.sciencemag.org/news/2015/08/milestone-ages-may-trigger-new-perspectives-life ‘Milestone ages’ may trigger new perspective on life], באתר Science Magazine
* Ni'Kesia Pannell, [https://www.thisisinsider.com/brca-test-myths-2018-11#myth-the-test-will-tell-you-if-youll-get-cancer-1 ], באתר Insider, 14 בנובמבר 2018
* Talya Miron-Shatz, [https://www.ama.org/marketing-news/2-great-secrets-to-marketing-during-the-covid-19-pandemic/ 2 Great Secrets to Marketing During the COVID-19 Pandemic], 4.2.2020, באתר The American Marketing Association
<div class="mw-content-ltr">
* Maayan Jaffe-hoffman, [https://www.jpost.com/health-science/coronavirus-how-has-the-pandemic-impacted-israel-653745 A year of coronavirus, a lifetime of impact], Jerusalem Post, December 31, 2020
* Tobias Siegal, [https://www.jpost.com/israel-news/decision-making-expert-urges-govt-to-communicate-better-with-public-642708 Decision-making expert urges gov't to communicate better with public], Jerusalem Post September 17, 2020
* Isabel Kershner, [https://www.nytimes.com/2021/01/25/world/middleeast/israels-vaccine-data.html Israel’s Early Vaccine Data Offers Hope], The New York Times, Jan. 28, 2021
* 
</div>

===הרצאותיה===
* 
* 
* 
* [https://sms.cam.ac.uk/media/2924393 הרצאה של פרופ' מירון-שץ באוניברסיטת קיימברידג': Medical Decision Making: The Problem of the Patient], סרטון באתר קיימברידג'
* [https://www.aalto.fi/en/events/cs-forum-talya-miron-shatz-medical-decision-making-and-motivating-people-in-using-digital Medical Decision Making and Motivating People in Using Digital Health], הרצאה של פרופ' מירון-שץ באוניברסיטת AALTO, פינלנד

==הערות שוליים==

קטגוריה:סגל הקריה האקדמית אונו
קטגוריה:פסיכולוגיות ישראליות
קטגוריה:פסיכולוגים ישראלים
קטגוריה:חוקרים בקבלת החלטות
קטגוריה:חוקרי כלכלה התנהגותית
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מדענים ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20